CELEX: E2013P0028
Language: et
Date: 2013-12-17 00:00:00
Title: EFTA kohtult nõuandva arvamuse saamise taotlus, mille esitas 17. detsembril 2013 Héraðsdómur Reykjavíkur kohtuasjas LBI hf. vs. Merrill Lynch Int. Ltd (Kohtuasi E-28/13)

24.4.2014   
            
            
               ET
            
            
               Euroopa Liidu Teataja
            
            
               C 121/5
            
         EFTA kohtult nõuandva arvamuse saamise taotlus, mille esitas 17. detsembril 2013 Héraðsdómur Reykjavíkur kohtuasjas LBI hf. vs. Merrill Lynch Int. Ltd
   (Kohtuasi E-28/13)
   (2014/C 121/05)
   Héraðsdómur Reykjavíkur (Reykjaviki ringkonnakohus) esitas 17. detsembri 2013. aasta kirjas, mis saabus kohtu kantseleisse 17. detsembril 2013, EFTA kohtule taotluse nõuandva arvamuse saamiseks kohtuasjas LBI hf. vs. Merrill Lynch Int. Ltd Arvamust taotletakse järgmistes küsimustes:
   
               1.
            
            
               Kas direktiivi 2001/24/EÜ (krediidiasutuste saneerimise ja likvideerimise kohta) artikli 30 lõiget 1 tuleks tõlgendada selliselt, et „õigustoimingute tühisus” viitab eeskirjadele finantsettevõtja meetmete tühistamise kohta vastavalt eeskirjadele, mis on võrreldavad pankrotiseaduse alusel pankrotistunuks kuulutatud üksikisiku võetud meetmete tühistamist käsitlevate eeskirjadega?
            
         
               2.
            
            
               Kui vastus esimesele küsimusele on jaatav, siis kas direktiivi artikli 30 lõiget 1 tuleks tõlgendada selliselt, et isik, kelle vastu õigustoimingu tühistamise nõue on suunatud, ei pea tõendama muud, kui et meetme tühistamine ei ole lubatud meetme suhtes liikmesriigi õigusaktidega ettenähtud mis tahes eekirjadega, näiteks kohtumenetluse ajalist piirangut käsitlevate eeskirjadega?
            
         
               3.
            
            
               Kui vastus teisele küsimusele on eitav, siis kas direktiivi artikli 30 lõiget 1 tuleks tõlgendada selliselt, et isik, kelle vastu õigustoimingu tühistamise nõue on suunatud, peab tõendama, et meetme suhtes kohaldatavate liikmesriigi õigusaktidega ettenähtud tühistamise tingimused on ilmselt rahuldamata, näiteks kuna seda liiki meetme tühistamine ei ole üldse lubatud.